न्यूट्रीशनिस्ट हर्षिता दिलावरी ने बीबीसी हिंदी को बताया, ”ग्लाइफ़ोसेट मनुष्यों के शरीर में किसी फ़सलों के अवशेष के रूप में ही ज़्यादातर पहुंचता है. इससे रोग प्रतिरोधक क्षमता कमज़ोर होती है और कई गंभीर बीमारियों का ख़तरा रहता है.ग्लाइफ़ोसेट एक ‘प्लांट-किलर’ है.ये पौधों में प्रोटीन बनने की क्रिया को बाधित कर देता है, जिससे पौधों का विकास रुक जाता है. ऐसे में अगर ये शरीर में चला जाए तो शरीर में प्रोटीन के कामकाज को प्रभावित करता है. इससे ट्यूमर, प्रजनन संबंधी समस्या और किडनी से जुड़ी बीमारियां हो सकती हैं.